Diari Oficial de la Generalitat Valenciana


Sumari del DOGV 5681, del 16-01-2008 (2008/330)

Informació pública de l'alternativa tècnica al programa d'actuació integrada de la UE 11 del PGOU de Nules, a requeriment d'Arca Nostrum, SL.
---------------------------------------------------------------------------------------------------------------------------------------------

### Dades del document

Número de DOGV
:   5681

Data del DOGV
:   16-01-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/330


Data del document
:   28-12-2007

Organisme emissor
:   Notaria de Fernando Marquez Lerga

Tipus de document
:   Informació Pública

Descriptors 

:   * Nules
    * empresa privada
    * pla d'urbanisme

Informació pública de l'alternativa tècnica al programa d'actuació integrada de la UE 11 del PGOU de Nules, a requeriment d'Arca Nostrum, SL. [2008/330]  
La mercantil Arca Nostrum, SL, amb domicili social en l'avinguda Constitució, número 144, de Nules (Castelló), i amb CIF número N81003232, té intenció de participar en el concurs per a l'adjudicació del programa d'actuació integrada de la UE-11 del Pla General d'Ordenació Urbana de Nules, les bases particulars del qual van ser aprovades pel Ple de l'Ajuntament de 8 de maig de 2007 i publicades en el Diari Oficial de la Comunitat Valenciana, número 5599, de data 14 de setembre de 2007, enviat l'anunci de licitació al Diari Oficial de la Unió Europea el 10 d'octubre de 2007, i publicat l'anunci de licitació en el Diari Oficial de la Comunitat Valenciana número 5619, de data 16 d'octubre de 2007.  
De conformitat amb el que disposa l'article 134 de la Llei 16/2005, de 30 de desembre, de la Generalitat Valenciana, Urbanística Valenciana (d'ara en avant LUV), i només a l'efecte de presentació d'al·legacions, s'exposen al públic, per un termini d'un mes, els documents següents:  
- Relació de propietaris cadastrals afectats per la dita actuació integrada.  
- Relació d'altres persones afectades per la dita actuació integrada.  
- Model de carta comunicativa de la intenció del procés de desenvolupament urbanístic.  
- Justificant de l'inici del procediment de concurs, aprovació de les bases particulars i orde de publicació de l'anunci del concurs.  
- Alternativa tècnica del programa composta per:  
1. Memòria del programa segons la base particular XVIII aprovada per a la selecció i adjudicació del programa.  
2. Projecte d'urbanització corresponent a les obres d'urbanització.  
Estos documents s'han protocol·litzat en la notaria de Fernando Márquez Lerga, amb residència i domicili en el carrer Sant Teresa, número 3, baix, Nules (Castelló).  
Així mateix se n'han depositat dos còpies en l'Ajuntament de Nules.  
Durant el termini d'exposició, qualsevol persona que ho desitge, podrà comparéixer en la notaria on es troba protocol·litzada l'alternativa tècnica, en horari de 10.00 a 14.00 hores, de dilluns a divendres, per a obtindre la còpia de l'acta de protocol·lització o sol·licitar que se li exhibisca, així com formular al·legacions i suggeriments. Així mateix, podrà comparéixer en l'Ajuntament de Nules, en horari d'atenció al públic, on estan depositades dos còpies de la documentació esmentada, a fi d'examinar-la i presentar les al·legacions que crega oportunes.  
Prèviament a la publicació d'este anunci, de conformitat amb el que disposa l'article 134 de la LUV, s'ha remés avís de l'inici del procediment de gestió indirecta del programa d'actuació integrada de la UE 11 del PAGOU de Nules al domicili fiscal dels que consten en el cadastre com a titulars dels drets afectats per l'actuació proposada, així com a altres persones afectades.  
Així mateix, i de conformitat amb el que disposen els articles 59.4 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú i 296.4 del Decret 67/2006 (ROGTU), el present edicte complix la funció de notificació per a aquells eventuals titulars desconeguts, de parador ignorat o que, intentada esta, no haguera pogut practicar, sense perjuí que l'avís d'estos titulars s'efectue addicionalment per mitjà de publicació en el Butlletí Oficial de la Província de Castelló.  
Nules, 28 de desembre de 2007.- El notari: Fernando Márquez Lerga.